da en en da en en da de da da de de da de de da da da da da da da en da da da da da da da da en en da da da da en da en da da da de da en da en da da da en da en da da da en da da da en da da sv da da da da da da da sv da en en
Historier fra Hjertet - Personlig blog og foredrag om organdonation og det at være ung med et nyt hjerte, ny hjerteklap og hjertestop
Foredrag om religion og sygdom
Mit sovedyr Foto: Tom Ritschel
I onsdags (nærmere bestemt d. 8. januar) var det præcis et år siden jeg fik min CPAP. BUM, så gik der et år med mit sovedyr – og det har virket over al forventning: Jeg har mere energi og sover om natten!
Jeg var til årskontrol d. 2. januar (det virkede ret voldsomt at skulle ud af døren så tæt på nytår!) og alt ser virkelig godt ud: Jeg er velbehandlet (jeg startede på 22 vejrtrækningsstop i timen før maskinen. Nu er jeg gennemsnitlige nede på 1 i timen), jeg har brugt maskinen næsten alle dage siden jeg fik den og den maske jeg har, fungerer fint. Sygeplejersken ville ikke gøre mere for mig og ville først se mig igen om to år. Sådan er det åbenbart på lungemedicinsk, når man er velbehandlet. Og det er skønt!
Der er gået sport i min søvn
Maskinen registrerer, hvordan jeg sover. Den viser, hvor længe jeg har sovet, hvor mange apnøer jeg har haft og om masken holder tæt. En god søvn for mig skal helst vare 8 timer og 30 minutter og have mindre end 1 apnø i timen.
Hver morgen når jeg vågner skal jeg lige tjekke, hvordan jeg har sovet. Sommetider føler jeg ikke at jeg har sovet godt. Men når jeg så ser på maskinen, så har det været en fremragende nat! Det hjælper mig til at tænke at “jeg da har sovet godt” – og så går jeg lidt friskere i gang med min dag.
Min mor synes det er fjollet at jeg vurdere min søvn på den måde, istedet for at mærke efter. Det er det måske også. Men hey, det virker!
De to ting der, groft sagt, holder mig i live: Min medicin og min CPAP
Resten af livet med CPAP
Jeg spurgte om jeg kunne kurere min søvnapnø. For selvom maskinen virker virkelig godt lige nu og jeg er rigtig glad for den, så regner jeg med at mit liv bliver langt… Og lige nu virker det uoverskueligt at skulle bruge maskinen i 50+ år.
Min søvnapnø stammer fra et slapt svælg. Så vidt jeg ved kan man ikke træne svælget, fordi det er bindevævet der er afgørende her.
Mange kan tabe sig fra søvnapnø. Jeg har set flere eksempler på, at når et menneske taber sig 20-30 kg eller mere, så forsvinder deres søvnapnø.
Jeg skal langt fra tabe mig så meget. Så dén løsning vil højst sandsynligt ikke virker på min søvnapnø.
Nogle har søvnapnø pga. for store mandler. Mine mandler fylder også en del, men den læge jeg snakkede med for et år siden mente ikke det ville hjælpe mig. Netop pga. mit slappe svælg. Det skulle også være ret smertefuldt at få fjernet mandler, som voksen. Så lige nu kommer det ikke til at ske.
… jeg tror heller ikke jeg har lyst til det. Når der ikke er større chance for effekt, så vil jeg ikke igennem en operation.
Så lige nu er der udsigt til at have mit sovedyr resten af livet. Som sagt, den virker og jeg er glad for den. Jeg tør næsten ikke sove uden, for jeg kan stadig huske, hvor træt og uoplagt jeg var før maskinen. Og så må jeg prøve at finde mig til rette med at have maskinen med mig overalt resten af livet.
Nu er hele min krop 18 år gammel!
I søndags (d. 10. november) var det 18 år siden jeg fik mit nye hjerte. Et hjerte, som ikke er så nyt mere. I hvert fald…
Det glæder jeg mig til i november
For nogle er november sådan en måned der skal overståes: Den er mørk, det bliver koldt, det er næsten jul med ikke alligevel, der er længe…
Det glæder jeg mig til• Hverdag
Det glæder jeg mig til … i oktober
Oktober nærmer sig. Det (kan) betyde efterårsferie, kastaniejagt, hjemlig hygge, stearinlys, afslapning og gode tv-udsendelser. Jeg har ikke ferie og får det først til december. Alligevel…
6 grunde til at være organdoner
Går du med tanker om at melde dig, som organdoner men er du i tvivl om det? Så kan du se 10 gode grunde til at…
Det glæder jeg mig til• Hverdag
Det glæder jeg mig til i september
Denne måned står i foredragenes og mit firmas tegn. Jeg skal holde fem foredrag i alt i løbet af september. Så selvom to weekender er…
Motion og bevægelse i min hverdag
Der er ingen tvivl om at motion er sundt. Alle siger det … og er du hjertepatient (eller en anden form for patient) så har din…
Motion og hjertesygdom kan sagtens hænge sammen. Spørgsmålet er nok i højere grad, hvilken form for motion du skal dyrke? I dag er motion en stor…
Om Historier Fra Hjertet
Find mig på Facebook
1 år med CPAP
Nu er hele min krop 18 år gammel!
Det glæder jeg mig til i november
Det glæder jeg mig til … i oktober
6 grunde til at være organdoner
Arkiver Vælg måned januar 2020 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 august 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 juli 2017 juni 2017 maj 2017 april 2017 januar 2017 december 2016 november 2016 oktober 2016 august 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 april 2014 marts 2014 februar 2014 januar 2014 december 2013 november 2013 oktober 2013
(C) Copyright 2017 - All Rights Reserved
Site by Solo Pine Designs